Wikipedia 

Aleoetysk 


It Aleoetysk ( Ingelsk : Aleut; Aleoetysk: Unangam Tunuu, 
Syrillysk skrift : yHahfaM Tyny) is de lanseigen taal fan 'e 
Aleoeten, in folk dat yn it siidwesten fan 'e Amerikaanske steat 
Alaska libbet, en teffens op 'e Kommandeurseilannen , dy't diel 
litmeitsje fan it Fiere Easten fan Ruslan. It Aleoetysk heart ta de 
Eskimo-Aleoetyske talen , en is besibbe oan 'e Eskimo-talen . 
Der binne tsjintwurdich net folle sprekkers fan 'e taal mear oer. 
As skrift wurdt sawol it Latynske alfabet as it Syrillyske alfabet 
brukt. Yn 'e Russyske Eederaasje genietet it Aleoetysk 
erkenning as minderheidstaal en yn Alaska hat it in offisjele 
status. 

Taalbesibskip 


It Aleoetysk heart ta de Eskimo-Aleoetyske taalfamylje . It Sintmm foar Lanseigen Talen fan Alaska 
(ANLC) is fan betinken dat it Proto-Eskimo-Aleoetysk , de mienskiplike oertaal der't alle Eskimo- 
Aleoetyske talen op weromgeane, teminsten 4.000 jier lyn, en miskien noch wol langer lyn, al utinoar fallen 
weze moat yn it ierste statium fan it Aleoetysk en it Proto-Eskimo , de oertaal fan alle Eskimo-talen. It naust 
is it Aleoetysk besibbe oan 'e Jupik-talen dy't troch de Ji^ik-Eskimo's yn siidwestlik en siidlik Alaska en op 
it Tsjukotka-skiereilan yn eastlik Sibearje sprutsen wurde. 

Taalgebiet 




































It taalgebiet fan it Aleoetysk beslacht fan aids yn it foarste plak de Aleoeten, in eilannekeatling dy't oan 'e 
siidkant fan 'e Beringsee fan Alaska yn 'e Noard-Amearika nei Kamtsjatka yn Aazje rikt. Dernjonken 
hearden ek de Shumagineilannen (yn 'e Stille Oseaan foar de siidwestkust fan Alaska) en it westlike part fan 
it Alaska-skiereilan altyd al ta it Aleoetyske taalgebiet. Yn 'e earste helte fan 'e njoggentjinde iuw waarden 
in protte Aleoetyske famyljes troch it doetiidske Russyske bestjoer fan Alaska oan bar heitelan untskuord en 
twongen om 'e Pribilofeilannen (yn it Alaskaanske part fan 'e Beringsee) en de Kommandeurseilannen (yn 
Ruslan) te kolonisearjen. Der meitsje se hjoed de dei noch altyd it meastepart fan 'e befolking lit. 

Skiednis 


De earste Westerling dy't yn kontakt kaam mei it Aleoetysk wie de Deensk untdekkingsreizger yn Russyske 
tsjinst Vitus Bering, dy't fan syn reis nei de krite fan 'e nei him ferneamde Beringsee yn 1741 ferskate 
Aleoetyske plaknammen mei werombrocht. De earste wurdlist fan it Aleoetysk waard yn 1778 gearstald 
troch James King, in lid fan 'e ekspedysje fan 'e ferneamde Britske untdekkingsreizger James Cook. Under it 
regear fan keizerinne Katarina de Grutte waarden troch Peter Simon Pallas, Carl Heinrick Merck, Michael 
Rohbeck en Joerij Fjodorovitsj Lisjansky noch ferskate oare wurdlisten gearstald, mar pas yn 1819 fierde de 
Deenske taalkundige Rasmus Rask in earste yngeande stiidzje fan it Aleoetysk lit. 

Yn 1824 kaam de Russysk-otterdokse misjonaris Ioann Venjaminov op 'e Aleoeten oan, deselde dy't letter 
bekend wurde soe as de hillige Innosintius fan Alaska. Hy stalde in Syrillyske stavering foar it Aleoetysk 
gear, sette it Evangeelje fan Matteus en ferskate oare religieuze wurken yn 'e taal oer, en publisearre yn 1846 
de earste grammatika fan it Aleoetysk. By syn wurk waard Venjaminov bystien troch twa lanseigen 
Aleoeten, Ivan Pan'kov, it opperhaad fan Tigalda, en Jakov Netsvetov, in preester fan Atka (dy't letter ek 
hillich ferklearre wurde soe). Netsvetov skreau sels ek it earste Aleoetyske wurdboek. 

Yn dyselde snuorje wie ek de preester Innosintius Sjajasjnikov aktyf, dy't de Russysk-otterdokse 
kategismus, alle fjouwer kanonike evangeeljes en de Hannelingen fan de Apostels oersette yn it dialekt fan 
'e eastlik Fokse-eilannen, en der teffens in eigen wurk yn skreau, mei as titel Koarte Rjochdine foar in From 
Libben. In oare preester, Lavrenti) Salamatov, sette in kategismus, trije fan 'e fjouwer evangeeljes (fan 
Markus, Lukas en Jehannes) oer yn it dialekt fan westlik Atka. Sunt 2005 binne al dy iere religieuze 
oersettings yn it Aleoetysk yn oanpaste en by de tiid brochte foarm weriitjun. 

Yn 1871 skreau de Fransman Alphonse Pinart in Fransk-Aleoetyske grammatika, en yn 1879 die syn 
lansman Victor Henry itselde. Nije wurdlisten fan ofhandige dialekten waarden oan 'e ein fan 'e 
njoggentjinde iuw yn (it doe underwilens troch de Feriene Steaten oankochte Alaska) gearstald troch de 
Amerikaan Lucien M. Turner, en op 'e Kommandeurseilannen yn Ruslan troch de Poal Benedykt Dybowski 
en de Russyske dokter Nikola) Vasiljevitsj Sljunin. Yn 1909 en 1910 ferbleau de emolooch Waldemar 
Jochelson oardel jier op 'e eilannen Unalaska, Atka, Attn en Nikolski, der't er in grut tal Aleoetyske 
folksferhalen, myten en leginden optekene en yn in protte gefallen ek festlei op grammofoanplaten. 

Yn 'e 1930-er jierren waarden twa wurken skreaun dy't beskoge wurde as de trochbraak oangeande it bruken 
fan it Aleoetysk as skriuwtaal. Afinogen K. Ermeloff skreau in literer ferhaal oer in skipbrek yn syn 
memmetaal, wylst Ardelion G. Ermeloff tsien jier lang in deiboek yn it Aleoetysk byhold. Omtrint dyselde 
tiid tekene de taalkundige Melville Jacobs ferskate nije folksferhalen op lit 'e mule fan in Sergey Colley, in 
Aleoet fan Atka dy't doedestiden foar langere tiid yn it sikehus lei. Yn 1941 die John P. Harrington 
yngeander undersyk nei it dialekt fan 'e Pribilofeilannen. Under de Twadde Wraldoarloch, doe't de Aleoeten 
en siidwestlik Alaska oan it front tsjin 'e Japanners leine, joech it Amerikaanske Ministearje fan 
Binnenlanske Saken it boekje The Aleut Language lit (basearre op it wurk fan Venjaminov), dat 
Amerikaanske soldaten dy't yn dy gebieten legere wiene, by steat stelle moast om mei de pleatslike 
befolking te kommunisearjen. 




Nei ofrin fan 'e oarloch sette de taalkundige Knut Bergsland yn 1950 mei in tige yngeande stiidzje fan it 
Aleoetysk litein, dy't liteinlik late ta de publikaasje fan in alomfetsjend Aleoetysk wurdboek yn 1994 en in 
folsleine beskriuwende grammatika yn 1997. Bergsland syn wurk waard op kriisjale wize understipe troch 
lanseigen Aleoetyske wittenskippers en oare korrespondinten, werunder de Atkaanske taalkundige Moses 
Dirks. Oare foaroansteande linguisten dy't bar yn 'e twadde helte fan 'e tweintichste iuw yngeand op 'e 
stiidzje fan it Aleoetysk talein hawwe, binne u.m. Alice Taff, dy't de meast detaillearre beskriuwing fan 'e 
fonetyk en fonology fan 'e taal skreau, en Anna Berge, dy't bar benammen talei op dialoocbstmktuer en 
morfosyntaks. 

Taalstatus 


It Aleoetysk genietet yn 'e Russyske Federaasje erkenning as in minderbeidstaal under de Wet op de Talen 
fan Folken fan de Russyske Sosjalistyske Federative Sovjetrepublyk (lit 'e tiid fan 'e Sovjet-Uny), dy't yn 
1998 oanpast en by de tiid brocbt waard. Yn 'e Feriene Steaten bawwe de lanseigen talen fan Alaska nea net 
folle omtinken krigen fan it regear yn it fiere Washington, D.C. Yn april 2014 karde it Steatskongres fan 
Alaska lykwols mei oerweldigjende mearderbeid in wetsfoarstel goed dat alle tweintich lanseigen talen fan 
'e steat, werunder it Aleoetysk, in offisjele status jaan soe. Op 23 oktober 2014 undertekene guverneur Sean 
Parnell de nije wet, sadat dy fan kreft waard. De lanseigen talen bawwe in legere offisjele status as it 
Ingelsk, en de oerbeidsynstansjes fan Alaska boege bar dan ek net fan 'e minderbeidstalen te betsjinjen. De 
offisjele status is sadwaande fierbinne symboalysk. 

Tal sprekkers 


Neffens it artikel Native Languages of Alaska, fan taalkundige Michael E. Krauss, dat yn 2007 ferskynde yn 
it boek The Vanishing Voices of the Pacific Rim, wiene der doe yn Alaska noch mar 150 minsken dy't it 
Aleoetysk as memmetaal sprieken. De measten derfan wennen op 'e Pribilofeilannen. Datselde jiers wiene 
der op 'e Russyske Kommandeurseilannen noch mar 5 Aleoetysksprekkers, wat it totale oantal op 155 
brocht. Op in totale etnyske groep fan 12.500 minsken komt dat del op in sprekkerspersintaazje fan 1,24%. 
Sunt likernoch 2000 is der yn 'e wengebieten fan 'e Aleoeten yn siidwestlik Alaska in beweging geande dy't 
besiket de eigen taal nij libben yn te blazen, en derby stipe wurdt troch universiteiten en pleatslike 
mienskippen. len fan 'e aktyfste organisaasjes op dit med is de Aleutian/Pribilof Islands Asscociation Task 
Force for Language Revitalization. 

Skrift 


Foar it skriuwen fan it Aleoetysk wurdt sawol it Latynske alfabet brukt as it Syrillyske alfabet. It Syrillyske 
skrift waard under de Aleoeten yntrodusearre troch de Russysk-Otterdokse Tsjerke en wurdt ek hjoed de dei 
yn Alaska noch in protte brukt om Aleoetysk mei te skriuwen. 

Dialekten 


It Aleoetysk fait utinoar yn trije grutte dialektgroepen: it Atkaansk, it Attuaansk en it Eastaleoetysk. It 
Atkaansk omfiemet de dialekten fan 'e eilannen Atka (Alaska) en Bering (Ruslan). It utstoarne Attuaansk, 
fan it eilan Attn, wie in oergongsdialekt tusken it Atkaansk en it Eastaleoetysk, dat ynfloed fan dy beide oare 
dialekten sjen bet. It Eastaleoetysk omfiemet de dialekten fan 'e eilannen Unalaska, Akutan, Kashega, 
Nikolski, de Shumagineilannen en de westpunt fan it Alaska-skiereilan, en troch migraasje yn 'e iere 
njoggentjinde iuw ek fan 'e Pribilofeilannen. 







Alle dialekten fan it Aleoetysk hawwe in sterke ynfloed fan it Russysk undergien. It Medny-Aleoetysk, dat 
op 'e Kommandeurseilannen njonken it Aleoetysk sprutsen wurdt, is gjin Aleoetysk dialekt, mar in Russysk- 
Aleoetyske mingtaal. Dy taalfoarm waard foarhinne sprutsen op it eilan Medny (ek wol it Kopereilan 
neamd), mar alle bewenners waarden der yn 1969 wei evakuearre nei Bering. Sadwaande wurdt it Medny- 
Aleoetysk no inkeld noch op dat leste eilan sprutsen. 

Fonology 


Yn it Latynske skrift wurdt it Aleoetysk skreaun mei in alfabet fan 25 letters, werby't de e, j en p net 
foarkomme. 

Latynske alfabet fan it Aleoetysk 


A a 

Bb 

Ch ch 

Dd 

Ff 

Gg 

o> 

CfQ> 

Xx 

Xx 

Hh 

Ii 

Kk 

LI 

M m 

Nn 

Oo 

Qq 

Rr 

S s 

Tt 

Uu 

Vv 

W w 

Yy 

Zz 









Syrillyske alfabet fan it Aleoetysk 


A a 

B6 

Bb 

Tt 

<1— 

<1_ 

Aa 

33 

Hh 

Mii 

Kk 

Kk 

JT Ji 

M M 

Hh 

Kk 

Oo 

Pp 

Cc 

Tt 

Yy 

w 

yy 

O (j) 

Xx 

Xx 



hh 

IOk) 


0 e 

Vv 



Fokalen 

Fan 'e fokalen binne de a, i en u lanseigen, wylst de o inkeld yn lienwurden foarkomt. A, i en u wurde 
litsprutsen as [a] (lykas yn 'kap'), [i] (lykas yn 'wyt') en [u] (lykas yn 'ruch'). Alletrije komme ek foar as 
lange fokaal en wurde dan skreaun as aa, ii en uu ([a:], [i:] en [u:], lykas yn 'laad', 'wild' en 'such'). Yn 
beskate posysjes feroarje dizze trije fokalen fan klank en sa komme as allofoan ek foar de luden [a] (lykas 
yn 'bak'), [£] (lykas yn 'bek'), [e] (lykas yn 'beek'), [o] (lykas yn 'bok'), [y] (lykas yn 'biik') en [y] (litsprutsen 
as de u yn 'ruch', mar mear nei foarren yn 'e mule). 


Konsonanten 

Op it med fan 'e konsonanten hawwe b en f in normale litspraak, mar komme inkeld yn lienwurden foar. 
Itselde jildt foar de r, dy't meast op 'e Ingelske manier litsprutsen wurdt ([J]). De v (ek mei gewoane 
litspraak) kaam fan oarsprong inkeld foar yn it Attuaanske dialekt, mar wurdt no ek yn 'e oare dialekten 
brukt yn lienwurden. Itselde jildt foar de z, dy't oarspronklik allinne mar foarkaam yn it Atkaanske dialekt. 
In 'normale' litspraak hawwe fierders ek de lanseigen byluden h, k, 1, m, n, s en t. 






De ch wurdt litsprutsen as ['^^J (tsj, lykas yn 'tsjerke'); de g as [y] (lykas yn 'drage'); de x as [x] (ch, lykas yn 
'berch'), de w as [w] (lykas yn 'skowe'); en de y as [j] (lykas yn 'jas'). De d stiet foar [9], de Ingelske 
stimhawwende th (lykas yn this). De g is de [bJ], in yn 'e kiel litsprutsen (uvulere) foarm fan 'e g fan 'drage' 
(liket op 'e breikjende r); de x is de [y], in yn 'e kiel litsprutsen foarm fan 'e ch fan 'berch'; en de q is de [q], 
in yn 'e kiel litsprutsen k. 

Dernjonken beskikt it Aleoetysk noch oer ferskate klanken dy't mei letterkombinaasjes skreaun wurde, lykas 
hd, dat litsprutsen wurdt as [0], de Ingelske stimleaze th (fan thin), in klank dy't inkeld yn it Eastaleoetysk 
foarkomt. In oar foarbyld is de bekende ng, litsprutsen as [q], lykas yn 'ding'. De kombinaasje hi stiet foar de 
stimleaze alveolere laterale frikatyf, oftewol de Welske 11, dy't litsprutsen wurdt troch tagelyk ch en 1 te 
sizzen. En de kombinaasje hw jout de stimleaze labio-felere approksimant oan, litsprutsen as [m], troch de ch 
fan 'berch' te kombinearjen mei de w fan 'skowe'. 

Keppelings om utens 

■ (in) Beskriuwing fan it Aleoetysk op Ethnologue (http://www.ethnologue.com/language/ale) 


Boarnen, noaten en/as referinsjes: 

Foar boarnen en oare literatuer, sjoch under: Bibliography en References, op dizze side (https:// 
en.wikipedia.org/wiki/AleutJanguage). 


Untfongen fan "https://fy.wikipedia.Org/w/index.php?title=Aleoetysk&oldid=996866" 


Dizze side is it lest bewurke op 12 jun 2020 om 02.20. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 






